Mis jou so Mamma! | | INKMis jou so Mamma! – INK
Titel: Mis jou so Mamma!
Datum gepubliseer: 15 April 2017 Aantal woorde: 159 181 Kere gelees ♥2
Mis jou so Mamma!
My voete bly so koud Mamma
want jy is nie daar
om ‘n kombers oor my te gooi
met jou gebede te keer
dat aards-goed my meesleur.
My oë voel bitter swaar Mamma
om vlinders en blomme vir my te wys
met jou wysheid my te lei
dat die lewenskadu’s agter my bly
My dag voel leeg Mamma
om dit op te vrolik
met jou humor in te kleur
die huis te vul met jou lieflike geur
My hart voel dom Mamma
om vir my te vertel
hoe om ‘n mens-boom reg te snoei
en hoe om mostert saad te groei
‘n Troos vir my Mamma
as ek jou hande werk bekyk
sien hoe blom jou tuin keer op keer
as ek jou resepte een vir een probeer
jou briefies lees, weer en weer…en weer.
© – Barbara Smit 05/04/2016
Hoe laat jy my nou n lang traan stort. Al is die lewe hoe volmaak voel ek elke dag wees en eensaam sonder haar. Ek mis my ma so baie…
Die seer raak beter…maar die verlang net meer. Mis my ma net so! xx